[{"text_idx": "#000000", "text": "EKA tudengite kureeritud na\u0308itus \u201cKui teatrituled su\u0308ttisid...\u201c"}, {"text_idx": "#000001", "text": "Na\u0308itus \u201eKui teatrituled su\u0308ttisid...\u201c jutustab u\u0308he teatri mitmekihilise loo, tutvustades Vanemuise algusajale keskenduvat graafikamappi \u201eTeater Wanemuine 100\u201c. Mapis kohtuvad kaks olulist ajahetke: eestikeelse teatri su\u0308nniaeg ja mapi valmimisaeg ehk 1970ndate algus, mil kohalikku teatriva\u0308lja mo\u0303jutas u\u0308helt poolt u\u0308mbritsev no\u0303ukogude aeg, teisalt alanud teatriuuendus."}, {"text_idx": "#000002", "text": "Eesti Kunstiakadeemia kunstiteaduse tudengid, kes na\u0308ituse kureerisid, sukeldusid kunstimaailmast teatriilma ning to\u0303id muuseumi va\u0308ikese osa eesti teatriajaloost. Tartu Kunstimuuseumi kogusse kuuluvat mappi ei ole teadaolevalt varem eksponeeritud. Sellest tulenevalt avanes vo\u0303imalus mapis sisalduvad kollaaz\u030cid detektiivlikult lahti harutada ja nende allikatesse kaevuda, et mapi tagamaid paremini tundma o\u0303ppida."}, {"text_idx": "#000003", "text": "Tartu Kunstimuuseumi projektiruum on alguste kohtumispaik, kus graafikalehed ta\u0308histavad esimese peatu\u0308ki kujunemist eesti teatriajaloos ning Vanemuise 100. juubeli lavastuste helikatkendid viitavad 1970ndate teatriuuendusele. Na\u0308ituseruum on inspireeritud Eesti teatri 1880ndate lavakujunduse toapildist, mil enamasti toodi teatripuhvetist lava keskele suur laud ja selle u\u0308mber Viini toolid. Nagu toona ei olnud vahet, kas tegemist on talutare, ru\u0308u\u0308tlilossi vo\u0303i linnakorteriga, pakub ka na\u0308ituseruum pidevaid muutusi ning mo\u0303tlemisainet eesti teatri kohta praegu ja ajaloos nii ku\u0308lastaja seniste kogemuste kui ka na\u0308ituseeksponaatide valguses."}, {"text_idx": "#000004", "text": "Na\u0308itus \u201cKui teatrituled su\u0308ttisid... Ajara\u0308nnak Vanemuise algusaega\u201d ja\u0308a\u0308b avatuks 29. ma\u0308rtsini 2020."}]